
Tisztelt Képviselő- testület!

Martfű Város Önkormányzatának Képviselő-testülete a 172/2012.(XI.29) Ö. határozatával döntött a kizárólagos tulajdonában lévő, Martfűi Városfejlesztési és Ingatlankezelői Szolgáltató Önkormányzati Nonprofit Kft. alapításáról, 2013. január 1-jei hatállyal. Szintén ettől az időponttól a Képviselő-testület megszüntette a költségvetési szervként működő Településellátó Szervezetét. A megszűnő Településellátó Szervezet ingatlankezelési feladatait Martfű Város Önkormányzatával kötött Vagyonkezelési Szerződés alapján 3 fő alkalmazottal a Kft. 2013. február 1. napjától megkezdte.

A 2013. év június 25-i képviselő-testületi ülésén döntött a Képviselő-testület arról, hogy a nonprofit kft. tevékenységi körét bővítve létrehozza a hulladékgazdálkodási ágazatát, mivel a tevékenységet addig végző Remondis Kft. (Kunhulladék Kft.) a közszolgáltatási szerződést felmondta.
2013. július 1. napjától alkalmazásra került 1 fő hulladékgazdálkodási vezető, aki az engedélyeztetéshez szükséges feltételek megteremtésén dolgozott, majd 1 fő adminisztrátor kezdte meg munkáját a Kft-nél.
2014. április 19-én az engedélyek, és egyéb tárgyi, személyi feltételek birtokában az önkormányzati Kft. megkezdte ennek a feladatnak ellátását.
A tevékenység megkezdéséhez újabb 3 fő került alkalmazásra. (gépkocsivezetők, hulladékgazdálkodási szakmunkások)


A Kft. létrehozásának másik – távlati – célja a társasház-kezelés feladatainak ellátása volt, melynek indoka a telepszerű többszintes lakóházak, illetve sorházak életkorukból adódó teljes felújításának igénye. Ezt az igényt az ezekben az ingatlanokban lakó tulajdonosok önerőből megoldani nem tudják, mert a társasházak egyáltalán, vagy nem megfelelően működnek, felújítási alapképzési kötelezettségeiknek nem tesznek eleget, így olyan saját tőkével nem rendelkeznek, mely az épület felújítására fedezetet nyújtana. 
Ebben szeretne a mai napig is az önkormányzat segítséget nyújtani a tulajdonosoknak azzal, hogy a társasház-kezelési feladatokat ellátná, így – ha nem is rövid időn belül, de – megtörténhetne az épületek folyamatos felújítása, mely mind városképi, mind pedig környezetvédelmi szempontból egyre sürgetőbb probléma.
A TESZ dolgozóit nem vette át Kft., éppen ebből adódnak jelenleg is működési problémák. (az önkormányzati ingatlanok karbantartási feladatainak ellátására nincs alkalmazott, a helyettesítések nem megoldottak) A személyi feltétek hiánya folyamatos problémát okoz a nonprofit kft-nél.


A volt Településellátó Szervezet településüzemeltetési feladatait a szervezet megszűnése óta az Önkormányzat településellátó csoportja látja el. Élén a csoportvezető áll.

A Településellátó csoport jelenleg az önkormányzat szervezeti keretében, a polgármesteri hivatal szakmai irányításával (aljegyző, városfejlesztési és üzemeltetési iroda vezetője) látja el feladatait. A jogi és adminisztrációs feladatokon túl a gazdálkodás feladatait is a hivatal végzi.

Ez a működés nem illeszkedik a meglévő intézményrendszerünkbe, és folyamatos problémát okoz a munkáltatói jogkör gyakorlása is. A TESZ közalkalmazottai felett a Képviselő-testület gyakorolja a munkáltatói jogkört,(a csoportvezető, a gépkocsivezető, a takarító felett is), így az irányítási jogkör is a testületé, mely több vonatkozásban is problémás a működés során. 
További problémát jelent, hogy a szakmai irányítást végző hivatali dolgozók számára nagy leterheltséget jelent a feladat ellátása.

A fentebb jelzett működési problémák megoldása érdekében a Képviselő-testület az 57/2015.(IV.30.) határozatában döntött arról, hogy

„Gazdaságossági, hatékonysági számításokat kell végezni a településüzemeltetés Városfejlesztési Nonprofit Kft-be történő integrálása érdekében, ki kell dolgozni a működés személyi, tárgyi, pénzügyi feltételrendszerét.”


A Képviselő-testület által meghatározott feladatról az alábbiakban adok számot:

A városüzemeltetési feladatok ellátására két lehetőség kínálkozik:
	1. önálló gazdálkodású új intézmény létrehozása
	2. a nonprofit kft. feladatai közé integrálása

A lehetőségek részletes bemutatása előtt szükséges a Tesz csoport tevékenységének , személyi összetételének részletes bemutatása. 

A település üzemeltető csoport Martfű Város Önkormányzat 2015. évi költségvetési tervezésben meghatározott feladatok, költségei:

Városüzemeltetési csoport személyi összetétele:

Irányítás, munkaügy			2 fő
Köztisztaság csoport			4 fő
Karbantartó csoport			6 fő
Városőr csoport			3 fő
Iskolai technikai csoport		5 fő
Intézmény tisztasági csoport		2 fő

Összesen:				22 fő

személyi juttatások:	36 644 000e Ft
( ügyeleti pótlékkal túlórával, étkezési utalvánnyal együtt)
munkaadót terhelő járulék:	  9 894 e Ft
dologi kiadások:	13 393 e Ft
(közterület, zöldterület, karbantartás)
bevételek:	      627e Ft

A település üzemeltető csoport személyi állománya, és alapbére
	alapbér	pótlék(bérkompenzáció)
1 fő csoportvezető  	300. 000 Ft
			
zöldterület kezelés:
1 fő gépkocsivezető 	122 000 Ft	
1 fő segédmunkás    	142 000 Ft
1 fő segédmunkás, traktoros    	 105 000 Ft
1 fő segédmunkás    	 105 000 Ft	5 100 Ft
Összesen:	474 000 Ft	5 100 Ft
városüzemeltetés:
1 fő fűtő, villanyszerelő	122 000 Ft	4 100 Ft
1 fő szobafestő mázoló	122 000 Ft	12 400 Ft
1 fő asztalos, géplakatos	127 500 Ft 	3 700 Ft
1 fő gépkocsivezető	122 000 Ft	4 100 Ft
1 fő kőműves	122 000 Ft	9 200 Ft
1 fő fűtő, karbantartó	122 000 Ft	6 900 Ft
1 fő bútorasztalos	122 000 Ft	9 700 Ft
1 fő gondnok	122 000 Ft
1 fő villanyszerelő gépkocsivezető	147 000 Ft	13 500 Ft
1 fő  takarító városháza	120 000 Ft	
Összesen:	1 550 500 Ft	63 600 Ft	
Takarító karbantartó munkatársak:
1 fő karbantartó ált. iskola	122 000 Ft
1 fő takarító ált. iskola	105 000 Ft	5 100Ft
1 fő takarító ált. iskola	105 000 Ft	3 700 Ft
1 fő adminisztráció Csal. segít.	105 000 Ft
1 fő konyhai segítő szakképző	105 000 Ft	8 000 Ft
1 fő Takarító orvosi rendelő	105 000 Ft 	
Összesen:	647 000 Ft	15 800 Ft

A bérkompenzációt a központi költségvetés fedezi járulékkal együtt, éves összege 1.288 e Ft	


Feladatai:


Köztisztasági tevékenység, parkfenntartás, kertészet, temető fenntartás:

A városüzemeltetési csoport ezt a tevékenységét jelenleg 4 fő közalkalmazottal látja el. Fő feladatuk a város közterületeinek tisztántartása, parkgondozás, virágosítás, babafa ültetés, a fűnyírás, vízelvezető árkok karbantartása, télen a jég- és csúszásmentesítés, temetőfenntartás, közreműködés a közterületen elhelyezett hulladéktárolók ürítésében, önkormányzati rendezvényeken a különböző helyszínek berendezése volt.


Intézmények karbantartása:

A városi intézmények karbantartási feladatait 6 fő közalkalmazott látja el, melyből 1 fő asztalos, 1 fő szobafestő mázoló, 1 fő kőműves, 1 fő villanyszerelő-fűtő, 1 fő lakatos-fűtő, 1 fő gépkocsivezető munkakörben dolgozik. 
Azoknál az önkormányzati intézményeknél, amelyek önálló költségvetési szervként működnek, a felújítási és karbantartási feladatok évente az intézményi költségvetésben kerülnek tervezésre a vezető által készített felújítási, karbantartási terv alapján.  Az ehhez szükséges anyagokat így ők biztosítják, a városüzemeltetési csoport pedig elvégzi a betervezett feladatokat a Városi Művelődési Központ, a Játékvár Óvoda és Bölcsőde, a Gyermekjóléti és Szociális Szolgáltató Központ, valamint a Polgármesteri Hivatal intézményeknél.
A közvetlen az önkormányzati működtetésben lévő ingatlanoknál a javítási és karbantartási feladatokat szintén a városüzemeltetési csoport végzi. Ezek az ingatlanok az AC raktár, a volt OPAR csarnok, a volt Mártírok úti Általános Iskola épülete, sportpálya és sportöltöző, helyi termelői piac, játszóterek, a József Attila Általános Iskola épülete, és a Damjanich János Szakképző Iskola, Gimnázium kollégiuma.
Az összes önkormányzati intézménynél és ingatlannál a városüzemeltetési csoport látja el a fűtési felügyeleti feladatokat 2 fő közalkalmazottja útján, akik ezt a napi karbantartási munkájuk mellett végzik.



Városőri csoport: 

A városüzemeltetési csoporton belül működik 2013-tól a városőri csoport, amelyhez 3 fő tartozik. Feladatuk a város területén (kiemelten az önkormányzati intézmények, játszóterek környékén) a közbiztonság fokozása érdekében a rendszeres járőrözés. Továbbá tevékenységi körükbe tartozik a sportcsarnok, a helyi termelői piac és a sportpálya üzemeltetési feladatainak az ellátása is. A városőri csoport tagjai a téli időszakban szintén részt vesznek a hó eltakarítási és síkosság mentesítési feladatok elvégzésében. 


Sportlétesítmények:

Az Önkormányzat tulajdonát képezi a sportpálya és sportöltöző, illetve a volt Mártírok úti Általános Iskola épülete és a hozzá kapcsolódó sportcsarnok. A sportpályát többnyire a Városi Sportegyesület, valamint a Labdarúgó Egyesület használja, a fenntartásával kapcsolatos feladatok és az ehhez kapcsolódó kiadások viszont az Önkormányzatot terhelik. Így a fűnyírás, a pályák karbantartása, locsolása, a szociális helyiségek karbantartása, takarítása is a városüzemeltetési feladatok közé tartozik. 
A Mártírok úti sportcsarnok épületét a József Attila Általános Iskola, a Városi Sportegyesülethez tartozó női, férfi kézilabda csapat is használja. A sportcsarnok gondnoki feladatait a városőri csoport tagja látja el, a takarítási feladatokat pedig az elmúlt időszakban közcélú munkavállalóval sikerült megoldani. 


Helyi termelői piac, Városi Piac:

A 2012. évben megvásárolt volt buszpályaudvar területén hozta létre az Önkormányzat a Helyi termelői piacot. A piacfelügyeleti munkákat a városőri csoport végzi s mivel az árusítás a hétvégi időszakra is kiterjed, ezért a piacfelügyeleti munkákat a csoport tagjai felváltva látják el.


Városi játszóterek:

Az önkormányzat tulajdonában lévő játszóterek működtetése, karbantartása szintén a városüzemeltetési csoport feladatát képezik. A városi játszóterek: a Babits úti, a központi játszótér, és a Hunyadi úti játszótér. A központi játszótéren szociális blokk is üzemel, melynek takarításáról a csoport közcélú foglalkozatott útján gondoskodik. A nagy forgalomra való tekintettel ezen a játszótéren nyitva tartási időben felügyelőt is biztosítunk.


József Attila Általános Iskola, és Damjanich János Szakképző Iskola, Gimnázium és Kollégium kollégiumi intézményi működtetése:

A két intézmény közül az Általános Iskola épületének, valamint a Szakképző Iskola kollégiumának intézményi működtetése is az Önkormányzat feladata maradt. A József Attila Általános Iskolában 5 fő személyzet látja el a szükséges feladatokat, 3 fő takarító és 1 fő karbantartó. A Damjanich János Szakképző Iskola kollégiumának tálaló konyhája működtetését 1 fő konyhai dolgozó látja el.
Ezen intézményeknél a javítási és karbantartási munkákat a városüzemeltetési csoport végzi. Ide tartozik az épületekben a festési (ajtó- ablakfestés, mázolási munkák, falfület javítás, falfestés), asztalosipari (zárjavítás, bútorjavítás, és egyéb) munka, kőműves (burkolási, vakolatjavítási, betonozási) munkálatok, villanyszerelési és fűtés felügyeleti tevékenységek.


Takarítási feladatok:

A városüzemeltetési csoport feladata a Polgármesteri Hivatal, a Gyermekorvosi rendelő, és a Központi orvosi rendelő takarítási feladatainak az ellátása. Ezt 1-1 fő munkaviszonyban álló személy végzi, akik munkáját rendszeresen közcélú foglalkoztatottak segítik ki.  



Önkormányzati üdülő – Bélatelep:

Az önkormányzati üdülő kezelése, az üdültetés megszervezése szintén a városüzemeltetési csoport feladata. A gondnoki teendőket a 2015. évtől megbízási szerződéssel biztosítja az Önkormányzat. Az üdülő kihasználtsága megfelelő. 


A munkavégzéshez szükséges gépek, eszközök rendelkezésre állnak, azonban életkoruk magas, melyeket egyre több karbantartási és üzemeltetési költséggel lehet üzemeltetni, ezért a jövőben szükséges lesz a géppark fokozatos, jól átgondolt ütemezés szerinti átfogó felújítása, szükség szerinti cseréje.
1. Önálló intézmény létrehozása
A szervezet vezetésére szükséges kinevezni az intézményvezetőt és helyettesét. Adminisztrációs feladatokra, minimum egy, pénzügyi végzettségű adminisztrációs létszám szükséges. A karbantartók, közterület kezelésével foglakozó munkatársaknak rendelkezésre áll a szükséges  eszközállomány és a telephely.
A TESZ csoportvezető jelenleg a Polgármesteri Hivatal épületében kapott helyet, a csoport telephelye az AC raktárban került kialakításra.
A Képviselő testület a 160/2015.(VIII.27.) határozatával a Kft. alapító okiratát  módosította, mely szerint a székhelye Martfű, Szent István tér 1. szám alatt a Polgármesteri Hivatal épülete, telephelye pedig bővült az AC raktár épületével.
A Kft. irányításával és az adminisztratív feladatok ellátásával foglalkozó alkalmazottak részére a Polgármesteri Hivatalban két irodahelyiség került kialakításra.
A Martfű, Hősök tere 10. szám alatti volt székhely épület kiürítése megtörtént, az AC raktár épülete átalakításra került oly módon, hogy az az engedélyeztetési eljárásban megkövetelt  feltételeknek megfeleljen.
Az így kialakított székhely és telephely az  önálló intézmény alapítása és a TESZ csoport Kft-be integrálása esetén is megfelelő.

Önálló intézmény alapítás esetén az alábbi plusz költségek jelentkeznek:
Intézmény  vezetői bér különbözet: 300 000 Ft-ról, 380 000 Ft-ra 
(80 000Ft+járulék 21 600Ft havonta)
1 fő adminisztrációs, pénzügyi ügyintéző: 130 000 Ft/hó+35 100 Ft/hó
intézményvezető helyettes bérkiegészítés: 80.000 Ft+járulék 21.600 Ft/hó
Ezen kiadás éves szinten közel 4,5 millió Ft.

szervezeti felépítés

1 fő intézményvezető
(a lenti létszámból 1 fő helyettes)





1 fő adminisztrációval, pénzügyekkel foglakozó munkatárs
4 főközterület fenntartással  foglalkozó csoport
9 főkarbantartó csoport





2. A nonprofit szervezetbe integrálása esetén

A nonprofit kft-t 1 fő ügyvezető irányítja, jelenleg  3 fő irodai adminisztrátor dolgozik az ügyvezető mellett . A pénzügyi, könyvelési feladatokat  külső szervezet végzi szolgáltatási szerződéssel. A kft. feladata két fő tevékenysége: a hulladék kezelési ágazat, és a lakáságazat.
Jelenleg a hulladék kezelési ágazatban   1 fő  irodai munkatárs irányítási, adminisztrációs feladattal van megbízva, 1  fő ügyfélszolgálati feladatokat lát el. A hulladékgyűjtést  1 fő  gépkocsi vezető, valamit 2 fő hulladékkezelő munkatárs végzi. Az ingatlan ágazat feladatait 1 fő ügyintéző, és 1 fő takarító látja el. 
A településüzemeltetési feladatatok  kft-be integrálásával  az irodai helység többletszükséglet nem merül fel, a könyvelési feladatokat továbbra is szerződéses feltételekkel meglehet oldani.  Az irányítás a mostani csoportvezetővel és az ügyvezetővel megoldható. A csoport létszámösszetétele lehetőséget ad egyrészt mind létszámtöbblet, valamint  foglalkoztatás, végzettség szerint a kft. munkájának  hatékonyabbá tételére.  A kft. szűkös személyi forrása miatt a hulladék kezelési ágazat feladat ellátása időnként akadozik (hirtelen betegség pl. gépkocsivezető) amely az odacsoportosított létszámmal megoldható. A karbantartó  csoport  tevékenységével a kft. lakáságazat feladatait erősítené, a lakóközösségek  újraindításának egyik fontos feladata a karbantartási tevékenység.
 A kft kötelezően ellátandó önkormányzati feladatát a későbbiekben részletezett, engedélyezett támogatással biztosítaná önkormányzatunk.
A TESZ csoport Kft-be integrálása többletköltséggel nem jár, a személyi és dologi kiadások a jelenlegi szinten tarthatóak. A későbbiekben ugyanakkor megfontolandó egy főállású könyvelő alkalmazása.
szervezeti felépítés

ügyvezető


4 fő zöldterület kezelés
9 fő karbantartás
1 fő település ellátó csoportvezető
1 főingatlan ágazat ügyintéző, 1 fő takarító

hulladék ágazat ügyintéző, adminisztráció 2 fő






1 fő gépkocsivezető,
 2 fő hulladékkezelő



A szervezeti átalakítással kapcsolatos döntés meghozatala előtt azonban nemcsak a gazdaságossági, hatékonysági jellemzőket kell megvizsgálnunk, hanem a munkavállalók érdekeit is szem előtt kell tartanunk.


TESZ csoport Nonprofit KFT-be történő integrálásához kapcsolódó munkáltatói intézkedések:


A jelenlegi TESZ csoport munkáltatója Martfű Város Önkormányzata, a munkáltatói jogokat a Képviselő-testület gyakorolja.
A csoporthoz tartozó munkavállalók közalkalmazottak, a közalkalmazottak jogállásáról szóló 1992. évi XXXIII. törvény (Kjt.) hatálya alá tartoznak.

A TESZ csoportnak a Képviselő-testület döntése után a Nonprofit KFT-be, mint új munkáltatóhoz történő beintegrálása esetén a Kjt. 25. §-a, a 25/A §-a, valamint a 25/B §-a kerül alkalmazásra.
Ezek:

· 25. § (1) bek. d.) pontja alapján a törvény leszögezi, hogy a közalkalmazotti jogviszony megszűnik a 25/A § (1) bekezdésében meghatározott esetben.
A 25/A § (1) bekezdése pedig kimondja: „Ha a munkáltató személye azért változik meg, mert az alapító, vagy a munkáltató döntése alapján a munkáltató egésze, vagy egy része (szervezeti egysége, anyagi és nem anyagi erőforrásainak feladat- és hatáskörének meghatározott csoportja) az Mt. hatálya alá tartozó munkáltató számára kerül átadásra, a munkáltató átadásra kerülő szervezete, vagy tevékenysége keretében foglalkoztatott közalkalmazott közalkalmazotti jogviszonya az átadás időpontjában megszűnik.”

· Ebben az esetben a 25/A. § (2) bekezdése alapján az átadó és az átvevő munkáltató legkésőbb az átadást megelőzően harminc nappal korábban köteles tájékoztatni a közalkalmazottat és a munkáltatónál képviselettel rendelkező szakszervezetet, valamint közalkalmazotti tanácsot az átadás időpontjáról, okáról és a közalkalmazottakat érintő jogi, gazdasági és szociális következményeiről, továbbá köteles a szakszervezettel és a közalkalmazotti tanáccsal (képviselővel) konzultációt kezdeményezni a közalkalmazottakat érintő tervbe vett egyéb intézkedésekről. (Ennek ki kell terjednie az intézkedések elveire, a hátrányos következmények elkerülésének módjára, eszközére, továbbá a következmények enyhítését célzó eszközökre.)

· A 25/A. § (3) bekezdése tartalmazza továbbá, hogy a (2) bekezdésben meghatározott tájékoztatással egyidejűleg az átadó és az átvevő munkáltató köteles írásban tájékoztatni a közalkalmazottat arról, hogy az átadást követően a közalkalmazott foglalkoztatását az átvevő biztosítja. A tájékoztatásnak tartalmaznia kell a további foglalkoztatást biztosító munkaszerződés tartalmi elemeire vonatkozó ajánlatot, amelyet a 25/B. § rendelkezéseire figyelemmel kell megtenni, valamint azokat a kötelezettségeket is, amelyeknek a közalkalmazott a jogviszony létesítését követően a jogviszonya fenntartása érdekében köteles eleget tenni.

· Ennyi az előzetes tájékoztatási kötelezettsége a munkáltatónak a 25/A. § (7) bekezdése alapján, mivel az abban foglalt szabály szerint: „Ha a munkáltató személye azért változik meg, mert az alapító a költségvetési szerv útján ellátott közfeladatot - az alapító közvetett, vagy közvetlen, legalább többségi befolyása alatt álló – gazdasági társaság utódszervezet részére adja át közfeladat-ellátási és továbbfoglalkoztatási kötelezettséggel, a közalkalmazotti jogviszony e törvény erejénél fogva megszűnik és a megszűnését követő nappal az új munkáltatóval munkaviszony létesül. Ebben az esetben az átadó és átvevő munkáltatók tájékoztatási kötelezettsége csak a 25/A. § (2) és (3) bekezdésében foglaltakra kiterjedően áll fenn. A munkaviszony tartalmi elemeit az e bekezdésben foglaltak szerint adott tájékoztatás és a 25/B. § rendelkezései alapján kell meghatározni és legkésőbb az átadás napjáig írásba foglalni.”

· A 25/B § (1) szerint az átvevő munkáltató köteles a közalkalmazottal munkaszerződést kötni. A munkaszerződést megkötése során az átvevő munkáltatót köti a 25/A § (3) bekezdése alapján adott tájékoztatás, az abban foglaltaktól csak a közalkalmazott kifejezett hozzájárulásával lehet eltérni. Az átadó munkáltató az átadás napjával köteles írásban értesíteni a közalkalmazottat a közalkalmazotti jogviszony 25/A § (1) bekezdése szerinti megszűnéséről.

· A 25/B. § (2) bekezdése alapján, ha az átvevő munkáltatónál munkaviszony létesül, a munkaszerződés alapján a közalkalmazott munkabére (alapbérének, bérpótlékainak és egyéb bérelemeinek együttes összege) nem lehet alacsonyabb mértékű, mint az átadást megelőzően irányadó illetményének és a jogszabály, valamint a kollektív szerződés alapján járó illetménypótlékainak együttes összege, kivéve, ha valamely közalkalmazotti illetménypótlék megállapításának alapjául szolgáló körülmény a munkaszerződés megkötését követően már nem áll fenn. Az alapbérbe a közalkalmazotti illetménypótlékok beépíthetőek.

· Ugyanezen szakasz (3) bekezdése szerint a határozatlan időtartamú közalkalmazotti jogviszony esetén – eltérő törvényi rendelkezés hiányában – az átvevő munkáltatónál határozatlan időtartamú jogviszonyt kell létesíteni, teljes munkaidőben történő foglalkoztatás esetén az átvevő munkáltatónál is teljes munkaidős jogviszonyt kell létesíteni. Az átvevő munkáltatónál próbaidő nem köthető ki. 

· Ha a munkaszerződés megkötésével létesített jogviszony megszűnése, vagy megszüntetése esetén a (volt) közalkalmazottat felmondási idő, valamint végkielégítés illeti meg, annak mértékét az átadó és az átvevő munkáltatónál jogviszonyban töltött idő együttes tartamának figyelembevételével, a jogviszonyra irányadó szabályok alapján kell megállapítani. Ettől eltérően a felmondási időt, valamint a végkielégítés mértékét az átadó és az átvevő munkáltatónál jogviszonyban töltött idő együttes tartamának figyelembevételével és e törvénynek az átadás napján hatályos szabályai szerint kell megállapítani, ha az a közalkalmazottra nézve kedvezőbb.

2015. október 20-án a TESZ csoport alkalmazottai részére tájékoztatást adtam a várható szervezeti átalakításáról. Ismertettem, hogy valamennyi juttatást, ami jelenleg megilleti őket (étkezési utalvány, készenléti díjak, túlmunka kifizetés) a Kft is biztosítani tudja.
A megbeszélésen a Kft. ügyvezetője is részt vett, aki ígéretet tett arra, hogy a munkaidő meghatározása során figyelemmel lesz a dolgozók jelenlegi munkaidő-beosztására, melyet igyekszik a Kft. érdekeinek figyelembevételével rugalmasan megoldani.
Az alkalmazottak a tájékoztatást tudomásul vették.


A Kft. Önkormányzattól átvett feladatainak finanszírozása

A Martfű Város Önkormányzata közvetlenül szervezetén keresztül látja el az önkormányzat kötelező és önként vállalt feladatainak egy részét. Az átadandó feladatok között jelentős kiadással jár a közterület fenntartása, a zöldterület kezelése, és az intézmények karbantartása (épület, berendezési tárgyak, szerelvények).  A feladat ellátás költségét a 2014. évi tény adatokból kalkuláltuk. A közterület és zöldterület teljes költséggel és feladatellátással átkerül, a karbantartások részben, az intézmény veszi meg a felmerült anyagokat, a személyi költségek a Kft-t terheli.
A Kft. finanszírozására különböző megoldások lehetségesek. Az egyik, mint egy külső vállalkozó szerződés alapján leszámlázza az önkormányzatnak az elvégzett munkát. E szolgáltatási szerződés alapján kiállított számla tartalmazza az Áfa  összegét is, melyet önkormányzatunk nem tud visszaigényelni, a Kft viszont befizeti az Áfa összegét az állami költségvetésnek. Az Áfát visszaigényelni   a Kft. csak a felhasznált beszerzett anyagok, eszközök után tudja.

példa:
 vásárlás az elvégzendő munkához : 20 Ft,  ennek áfa tartalma 4.25 Ft, (27 %)  melyet  visszaigényelhet a kft.
elvégzett munka  emberi erőforrás tartalma: 80 Ft, mely után visszaigényelhető Áfa tartalom nincs, de a számlában megjelenik.
Önkormányzat felé számlázás 100 Ft+ 27 % Áfa= 127 Ft

számítás szerint: visszaigénylés 4.25 Ft, befizetés 27  Ft a Kft részéről, az önkormányzat költsége 127.

A másik finanszírozási forma a közvetlen támogatás.
Ennek lehetőségét az alábbi jogszabályok teszik lehetővé:
· Az Európai Unió működéséről szóló  szerződés 106. cikke (2) bekezdésének az általános gazdasági érdekű szolgáltatások nyújtásával megbízott egyes vállalkozások javára közszolgáltatás ellentételezése formájában nyújtott állami támogatásra való alkalmazásáról szóló 2012/21/EU bizottsági határozat
A támogatás összege feladatonként nem haladhatja meg a 15 millió eurót.
· 1407/2013/EU bizottsági rendelet az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról
A támogatás összege bármely három pénzügyi év időszakában az egy és ugyanazon vállalkozás részére nem haladhatja meg a 200 000 eurót.
· 360/2012/EU bizottsági rendelet az az Európai Unió működéséről szóló szerződés 107. és 108. cikkének az általános gazdasági érdekű szolgáltatást nyújtó vállalkozások számára nyújtott csekély összegű támogatásokra való alkalmazásáról
A támogatás összege bármely három pénzügyi év időszakában bármely általános gazdasági érdekű szolgáltatást nyújtó vállalkozás esetében nem haladhatja meg az 500 000 eurót
· Az Európai Uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011.(III.22.) Korm. rendelet 

A fenti jogszabályok előírásai szerint a támogatást nyújtónak a támogatási tervezetet be kell jelentenie a miniszter részére. A miniszter ezen feladatait a Támogatásokat Vizsgáló Iroda útján látja el. Az állami támogatásról rendelkező jogszabály tervezetét csak a miniszter állásfoglalása, illetve - az Európai Bizottság felé történő bejelentési kötelezettség esetén - a bejelentési értesítő kiadását követően  a képviselőtestület elé bocsátani.

 A engedély megadása után a Kft. az önkormányzattól finanszírozási ütemezésben az átadott kötelező feladatok elvégzésére támogatást folyósít. Az elvégzett feladatokat a kft szerződés alapján, elkülönített nyilvántartás alapján elvégzi, számlázásra nem kerül sor. Ebben az esetben az elvégzett feladatok után nem kerül az Áfa összege felszámolásra, a fenti példát követve elvégzett szolgáltatás  összege 100 Ft+ nincs Áfa  összeg=100 Ft.
vásárlás az elvégzett munkához : 20 Ft, ennek áfa tartalma 4.25 Ft, melyet  nem igényelhet vissza a kft.
elvégzett munka  emberi erőforrás tartalma: 80 Ft,  amely után Áfa tartalom nem kerül felszámolásra.
számítás szerint: a kft beszerzése anyag költség 20 Ft, emberi erőforrás 80 Ft, önkormányzat finanszírozási összege 100 Ft.
A fenti két összehasonlítási feladatból látható hogy az önkormányzati támogatás kedvezőbb, költséghatékonyabb önkormányzatunknak. A feladatellátást most is ilyen rendszerben végezzük.
Ezen az integrálást követően sem célszerű változtatni, tehát az eddig intézményi költségvetésben megjelenő dologi kiadások (karbantartás, felújítás anyagköltsége) továbbra is az intézmények költségvetésében szerepelnének, az ehhez szükséges árubeszerzések kiadásai ott jelennének meg.
A köztisztasági, takarítási, iskola működtetési feladatok dologi kiadásai az önkormányzat költségvetését terhelnék.  Ugyanakkor a TESZ csoport által használt gépek, berendezések átadásra kerülnének a Kft-nek, így azok karbantartási, felújítási költsége a Kft. költségvetésében jelennének meg. Új eszköz vásárlása az önkormányzat költségvetésében tervezhető, mely beszerzés után használatra átadható a Kft. részére.
A Sportcsarnok és a piac üzemeltetése során keletkező minimális bevétel továbbra is az önkormányzatot illetné meg.

Közfoglalkoztatás a Kft-nél

A jelenlegi információk alapján a kötelező önkormányzati feladatot ellátó Kft. az önkormányzat számára biztosított közfoglalkoztatási keret terhére nyújthat be pályázatot az adott pályázati kiírásban foglalt feltételekkel.
A közfoglalkoztatás adminisztrációs és irányítási feladatai továbbra is az Önkormányzatnál maradnának.


Összefoglalva: 

A Nonprofit Kft. működésének racionalizálása, valamint a településellátó csoport megfelelő szervezeti keretek között történő működtetése mindenképpen szükségszerű.
Véleményem szerint a fenn leírtak alapján, a célszerűség és a gazdaságosság figyelembe vételével a két szervezet összevonása látszik indokoltnak, melynek előnyeit az alábbiakban foglalom össze:
 
· egyszemélyi vezetés lehet, így feladat könnyebben számon kérhető,
· a helyettesítések könnyebben megoldhatók,
· a karbantartás, javítás egy cégen belül megoldható, 
· a szolgáltatások könnyebben kiajánlhatóak, mind a lakosság, mind vállalkozások felé,
· a munkaerő gazdálkodás jobban koncentrálható,
· a társasházak kezelése komplexebben megoldható,
· jelentősen csökkenne a szakmai irányítást végző hivatali dolgozók leterheltsége.

A három fő tevékenységi terület (hulladékgazdálkodás, ingatlankezelés, városüzemeltetés) kezelése mind vezetői, mind gazdasági, mind könyvelési technikailag elkülöníthető és szükséges is. 

A szervezeti változás időpontjaként 2016. január 1-jét javasolom.


Amennyiben a Képviselő-testület a Tesz csoport Kft-be történő integrálása mellett dönt, az alábbi feladatok végrehajtása szükséges:

· Felül kell vizsgálni a Kft. alapító okiratát, a szükséges módosítást el kell végezni,
· Az Önkormányzat törzskönyvi nyilvántartásában a változást át kell vezetni,
· Felül kell vizsgálni az Önkormányzat és a Kft. között meglévő vagyonkezelési szerződést, a szükséges módosítást el kell végezni,
· A közfeladat ellátására szerződést kell kötni az Önkormányzatnak a Kft-vel 
· El kell készíteni és be kell nyújtani az állami támogatásra vonatkozó tervezetet a Támogatásokat Vizsgáló Iroda részére.


Kérem a Tisztelt Képviselő-testületet, hogy az előterjesztést tárgyalja meg és az alábbi határozati javaslatot fogadja el.
Határozati javaslat:
……../2015.(……) határozat
A Településellátó csoport Martfűi Városfejlesztési Nonprofit Kft-be integrálásáról

Martfű Város Önkormányzatának Képviselő-testülete megtárgyalta a Településellátó csoport Martfűi Városfejlesztési Nonprofit Kft-be integrálásáról szóló előterjesztést, mely alapján az alábbi döntést hozza:

1. A Településellátó csoport a Martfűi Városfejlesztési Nonprofit Kft. szervezetébe 2016. január 1. napjától integrálásra kerül.

2. A Településellátó csoport közalkalmazottait a közalkalmazottak jogállásáról szóló 1992. évi XXXIII. törvény 25., 25/A és 25/B §-a alapján a Martfűi Városfejlesztési Nonprofit Kft. továbbfoglalkoztatja.

3. A Martfűi Városfejlesztési Nonprofit kft-nek átadott közfeladatok ellátására szerződést kell kötni, melyet jóváhagyásra a Képviselő-testületnek be kell terjeszteni.
	Felelős: Polgármester
Határidő: 2015. november 30.

4. A szervezeti változásokat a Martfűi Városfejlesztési Nonprofit Kft. alapító okiratában, a Kft. és az Önkormányzat között meglévő vagyonkezelési szerződésben át kell vezetni és jóváhagyásra a Képviselő-testületnek be kell terjeszteni.
Felelős: Polgármester
Határidő: 2015. november 30.

5. A közfeladat átadását az Önkormányzat törzskönyvi nyilvántartásában át kell vezetni.
Felelős: polgármester
Határidő: 2015. december 31.

6. A Martfűi Városfejlesztési Nonprofit Kft-nek nyújtandó állami támogatás dokumentumait elő kell készíteni, és engedélyeztetésre be kell nyújtani azt.
Felelős: Polgármester



Erről értesülnek:
1./ JNSZ Megyei Kormányhivatal, Szolnok
2./ Valamennyi képviselő, Helyben 
3./ Martfűi Polgármesteri Hivatal Városfejlesztési és Üzemeltetési Iroda
4./ Martfűi Polgármesteri Hivatal Pénzügyi és Adóügyi Iroda


Martfű, 2015. október 20.						Dr Papp Antal
									polgármester


Melléklet
A TESZ csoport Martfűi Városfejlesztési Nonprofit Kft-be integrálásáról szóló előterjesztéshez


A település üzemeltető csoport által használt nagy értékű eszközállomány:


Városüzemeltetési feladatok 
ellátásával kapcsolatos eszközök kimutatása


	Leltári szám
	Megnevezés
	Tárolási hely

	100/110499
	Honda rotációs kapa
	közterület

	110/28003
	Pronar traktor
	közterület

	110/36003
	Honda vízszivattyú
	közterület

	100/110514
	Linddana ágaprítógép
	közterület

	100/110516
	MTZ traktor
	közterület

	110/36004
	Honda vízszivattyú
	közterület

	110/60009
	Pronar traktor
	közterület

	110/60010
	Fűkasza (H-343R)
	közterület

	110/60011
	Fűkasza (H-343R)
	közterület

	110/60025
	Levélfúvó
	közterület

	110/60034
	Parti sátor
	közterület

	110/60040
	Bozótvágó
	közterület

	110/60052
	Fűkasza (H343R) 2 db
	közterület

	100/00095
	vágóasztal traktorhoz
	közterület

	132113-001
	Pronar csukott lassújármű
	közterület

	132113-002
	Pronar pótkocsi
	közterület

	131123/002
	Traktor oldalkocsis
	közterület

	100/00149
	műtrágyaszóró
	közterület

	100/00150
	vágóasztal traktorhoz
	közterület

	100/00447
	Hótoló Profex 18/21+hengerek
	közterület

	100/00455
	sövényvágó
	közterület

	100/00486
	kasza és tartozékai MTZ-hez
	közterület

	100/00488
	szivattyú Socx Pierro
	közterület

	100/110497
	bozótvágó H-343FR 6db
	közterület

	100/00183
	markoló kanál
	közterület

	100/00094
	önjáró fűnyíró
	közterület 

	100/00096
	motor HP 15
	közterület

	100/00099
	hótoló
	közterület

	100/00100
	Rider Proflex fűnyíró
	közterület

	100/00108
	tolólap MTZ-hez
	közterület

	100/00122
	fűkasza BRS-S Rábához
	közterület

	100/00131
	pótkocsi Rábához
	közterület

	100/00134
	gödörfúró GEF-600
	közterület

	100/00139
	RÁBA 15 lassú jármű nyitott
	közterület

	100/110503
	motorfűrész
	közterület

	100/00135
	WEIMAR rakodó
	közterület

	100/00094
	traktor ZTH-150XP
	közterület

	
	Fűkasza (H545RX) 3 db
	közterület

	Közterület tárolási helyen nyilvántartott eszközök bruttó értéke összesen: 27.801 eFt

	100/110502
	Alu állvány
	karbantartó műhely

	100/110504
	Kompresszor
	karbantartó műhely

	110/26012
	Sirokko légkompresszor
	karbantartó műhely

	110/60008
	Fiat Ducato
	karbantartó műhely

	110/60032
	Tehergépkocsi MAN
	karbantartó műhely

	110/60038
	OPEL VIVARO IPC-521
	karbantartó műhely

	110/60045
	Honda döngölőgép
	karbantartó műhely

	110/60076
	Lapvibrátor
	karbantartó műhely

	110/60078
	Bomag BW padkahenger
	karbantartó műhely

	110/60079
	Aszfaltvágó
	karbantartó műhely

	100/00170
	Szúrófűrész
	karbantartó műhely

	100/00171
	gyalu
	karbantartó műhely

	100/00186
	gyalugép
	karbantartó műhely

	100/00191
	szalagfűrész
	karbantartó műhely

	100/00193
	hegesztőtrafó
	karbantartó műhely

	100/00204
	Nissan Vanette Gargo 2.3 D
	karbantartó műhely

	100/00450
	fúró+keverőgép
	karbantartó műhely

	100/00451
	áramfejlesztő PIERÓ 4GF-3
	karbantartó műhely

	100/00487
	fúrókalapács
	karbantartó műhely

	110/26001
	merülő szivattyú
	karbantartó műhely

	110/26007
	vágógép Still TS 360
	karbantartó műhely

	110/26009
	búvárszivattyú
	karbantartó műhely

	140/00250
	fúrógép
	karbantartó műhely

	Karbantartó műhely tárolási helyen nyilvántartott  eszközök bruttó értéke: 17.195 eFt

